## Prøve Informasjonsteknologi 2 - onsdag 3. mars

## Tema: Array, objekter, søylediagram

## Oppgave – Antall besøkende i fjellheimen

Turistforeningen ønsker å se på utviklingen av antall besøkende på hyttene deres i de tre største områdene (Jotunheimen, Rondane og Hardangervidda) siden starten i 1950. Tallene er oppgitt i antall tusen. Vi kan fra tabellen under se at det har vært en økning av antall besøkende:

|  |  |  |  |  |  |  |
| --- | --- | --- | --- | --- | --- | --- |
| **Område** | 1950 | 1960 | 1975 | 1990 | 2000 | 2015 |
| Jotunheimen | 6 | 11 | 18 | 25 | 29 | 41 |
| Rondane | 4 | 7 | 11 | 15 | 23 | 30 |
| Hardangervidda | 2 | 8 | 13 | 20 | 24 | 30 |

Denne tabellen skal du bruke i dette programmet, og beregninger som ønskes utført, skal hente data fra denne tabellen. Du skal lage programmet slik at det er **lett å legge til nye områder i ettertid**. Lag en løsning som inneholder følgende:

* Brukeren skal kunne velge et område og få listet opp antall besøkende (i tusen) fra 1950 og fram til 2015 som **tallverdier** og i et **søylediagram**. Dette diagrammet skal altså inneholde en søyle for hvert årstall.
* Brukeren skal kunne finne økningen mellom to valgte år for et område og skrive ut økningen som **tallverdi** og **prosent**. Bruker må altså få muligheten til å velge to årstall i tillegg til område.   
  Gjør nødvendige avrundinger av svarene.

*For eksempelet hvis bruker velger Jotunheimen og årene 1950 og 1975 vil det bli en økning på 200%*

* ***Nøtt:***når bruker velger det første årstallet skal det være umulig for bruker å velge et årstall lavere enn det andre året. Hvis bruker for eksempel velger 1975 i den første boksen skal kun årstall høyere enn 1975 være mulig å velge i den andre boksen.