## Eksempeloppgaver til prøven onsdag 3. mars

## Oppgave 1

Du skal lage et program for forhåndsbestilling av mat på en restaurant. Brukeren skal gå inn på websiden å booke bord, bestille en tre retters middag og få en bekreftelse med totalsum. Husk validering.

**Booking av bord:**

Bruker skal kunne legge inn fornavn, etternavn, mobilnummer og hvor mange det skal bookes bord for.

**Bestilling av mat:**

Bruker skal kunne velge mellom fire alternative 3-retters middag. Hver 3-retters har et eget navn og pris. Bruker skal kunne velge mellom følgende 3-rettere:

* Sjømat spesial til 625 kr
* Skalldyrsaften til 735 kr
* Juicybeef til 645 kr
* Vegetarian til 495 kr

Det er lagt opp til at alle personene i samme bestilling skal spise det samme. Det må minst bestilles for seks personer og det kan maksimalt være 12 personer i samme bestilling.

Når bruker trykker på en Bekreftelsesknapp skal programmet beregne totalsummen for bestillingen. I tillegg skal følgende utskrift komme opp på skjermen:

Takk for bestillingen *FORNAVN ETTERNAVN.* Din bestilling er registrert og totalsummen er *TOTALSUM* kroner*.*

***Oppgave 2***

1. Du skal lage et nettsted for Turistforeningen. På nettsiden skal brukerne kunne velge en tur de ønsker å være med på. Når brukeren velger en tur skal det vises litt informasjon om denne turen. Det skal være lengden på turen, antall høydemeter og tidsbruk. Opplysninger om tre turer står i tabellen (denne trenger du ikke å vise på websiden). Du skal lage en løsning slik at det er enkelt å legge til nye turer senere.

|  |  |  |  |
| --- | --- | --- | --- |
| **Tur** | **Lengde (i km)** | **Antall høydemeter  (i meter)** | **Tidsbruk (antall dager)** |
| Jotunheimen rundt | 75 | 4800 | 4 |
| Havbris på Hvaler | 48 | 300 | 2 |
| Rondanes perler | 64 | 2300 | 3 |

1. Utvid programmet slik at det viser en grafisk framstilling av **lengden** på de ulike turene. Alle turene skal presenteres her.
2. Turistforeningen har innført en ny faktor, H, som er et mål for hvor hard en gjennomsnittlig dagsetappe er på hver tur. Denne faktoren regnes ut slik: (lengde \* antall høydemeter) / (tidsbruk\*1000). Når bruker trykker på en knapp skal programmet skrive ut en oversikt over alle turene med informasjon om H-faktoren i tillegg til den andre informasjonen som ligger i tabellen. Løsningen skal være så dynamsik som mulig.